EELNÕU

Saue linn … 2024 nr

**Projekteerimistingimuste andmine Ellamaa külas uute sideliinirajatiste ehitusprojekti koostamiseks**

Taotleja soovib rajada passiivse elektroonilise side juurdepääsuvõrgu ühendades Ellamaa külas kinnistud operaatorineutraalse sidevõrguga, mis omakorda ühendatakse baasvõrguga või olemasoleva Enefit AS sidevõrgu külge. Projekteeritakse ehitatavale passiivsele elektroonilisele side juurdepääsuvõrgule multitorustiku trass, kaevude, jaotus-, vahejaotus- ja lõpp-punktide asukohad ning kliendiliinid. Trassid projekteeritakse eelistatult olemasolevatele mastidele (ELV või KOV) ja elektriliinide kaitsevööndisse. Baasvõrgu ühenduspunktiks on ELASA olemasolev kaev 084K05.

Vastavalt Ehitusseadustiku § 83 lõike 1 punktile 1 on projekteerimistingimused nõutavad sideehitise puhul uue liinirajatise ehitusprojekti koostamiseks. Vastavalt EhS lisa 1 on liinirajatisteks maakaabel, veekogu põhjas paiknev kaabel, kaablitunnel, kaablikanalisatsioon, õhuliin ja konteiner. Vastavalt EhS § 80 lõikele 2 on sideehitis liin ja liinirajatis elektroonilise side seaduse tähenduses. Elektroonilise side seaduse § 2 punkti 25 alusel on liinirajatis aluspinnaga kohtkindlalt ühendatud elektroonilise side võrgu osa, milleks on muu hulgas maakaabel, veekogu põhjas paiknev kaabel, kaablitunnel, kaablikanalisatsioon, ehitistele ja postidele kinnitatud kaablite või juhtmete kogum koos kommutatsiooni-, jaotus- ja otsastusseadmetega, regeneraator, elektrooniliste sideseadmete konteiner ning raadiosidemast, samuti tehnovõrk ja -rajatis asjaõigusseaduse tähenduses.

Vastavalt EhS § 31 lõikele 1 otsustab pädev asutus projekteerimistingimuste andmise menetluse korraldamise avatud menetlusena. Projekteerimistingimuste andmine avatud menetlusena tuleb korraldada EhS §-s 27 ja planeerimisseaduse § 125 lõikes 5 nimetatud juhul. Vallavalitsus leiab, et antud menetluse puhul puudub vajadus korraldada avatud menetlus.

Kavandatava tegevusega seonduvalt on Transpordiametile (avalikult kasutatava tee kaitsevöönd), Elektrilevi OÜ-le (elektripaigaldise kaitsevöönd), Muinsuskaitseametile (muinsuskaitseala või kinnismälestise ala/kv), Telia Eesti AS-ile ja Eesti Lairiba Arenduse SA-le (sideehitise kaitsevöönd) 19. aprillil 2024 saadetud käesolev projekteerimistingimuste eelnõu tutvumiseks ning arvamuse avaldamiseks tähtajaga 29. aprill 2024. Isikuid teavitati, et kui nad ei ole etteantud tähtajaks arvamust avaldanud, siis eeldab vallavalitsus, et nõustutakse käesolevate projekteerimistingimuste andmisega. Kuivõrd projekteerimistingimuste punkt 1.3 ütleb, et projekt tuleb muuhulgas kooskõlastada ehituspiirkonda jäävate maade omanikega ei kaasanud vallavalitsus maaomanikke projekteerimistingimuste menetlusse.

Ehitusseadustiku¹ § 83 lg 1 punkti 1, § 80 lg 2, § 31 lõike 1, § 33 lõike 1, Saue Vallavolikogu 25. jaanuari 2018. aasta määruse nr 9 „Planeerimisseaduse ja ehitusseadustiku rakendamine Saue vallas“ § 7 punkti 1 alusel ning arvestades 28. märtsi 2024. aasta projekteerimistingimuste taotlust nr 2411002/02761, annab Saue Vallavalitsus

**korralduse:**

1. Anda projekteerimistingimused Ellamaa külas uute sideliinirajatiste ehitusprojekti koostamiseks vastavalt korralduse lisale.
2. Projekteerimistingimused kehtivad … 2029.
3. Korralduse peale võib esitada 30 päeva jooksul arvates korralduse teatavakstegemisest Saue Vallavalitsusele vaide haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.
4. Korraldus jõustub selle teatavaks tegemisest.

(allkirjastatud digitaalselt) (allkirjastatud digitaalselt)

Andres Laisk Kirsti Saar

vallavanem vallasekretär

Lisa

Saue Vallavalituse … 2024

korraldusele nr …

**PROJEKTEERIMISTINGIMUSED**

**Ehitustegevuse liigi täpsustus**: uute sideliinirajatiste ehitamine (kaablikanalisatsioon, maakaabel, õhuliinid)

**Projekteerimistingimuste andja:**

Asutus: Saue Vallavalitsus

Asutuse registrikood: 77000430

Ametniku nimi (koostaja): Kaie Tobreluts

Ametniku ametinimetus: vallaarhitekt

Kontaktandmed: e-post kaie.tobreluts@sauevald.ee

**Taotluse andmed:**

Liik: sideehitise projekteerimistingimuste taotlus uue liinirajatise ehitusprojekti koostamiseks

Number: 2411002/02761

Kuupäev: 28.03.2024

**Ehitamisega hõlmatava ala andmed:**

Harju maakond, Saue vald, Ellamaa küla, 11167 Ellamaa-Koluvere tee (51801:001:0173), Sireli (51801:001:0413), Tõnise-Gustase (72501:001:0577), Tõnise-Jaagupi (72501:001:0578), Aadu (51801:001:0049), Ado-Jüri (51801:001:0163), Saapa (51801:001:0244), Teeserva (72601:001:0107), Seedri (72601:001:0796), Männiserva (72601:001:0898), Mäepealse tee (51801:001:0649), Männi (51801:001:0131), Lepiku-Kustase (51801:001:0316) (kliendiliinid – Kingu (51801:001:0412), Kuuse (51801:001:0129), Halu (72601:001:0791), Salme (51801:001:0480), Vahevälja (51801:001:0500), Andremeose (51801:001:0490)).

1. **Projekti koosseis, vormistamine, kooskõlastamine ja esitamine:**
   1. projekteerida vastavalt kehtivatele seadusetele, määrustele, ehitusnormidele ja standarditele, sh määruse „Saue valla kaevetööde eeskiri“ ja „Tee ehitamise kvaliteedi nõuded“ tingimusi järgides;
   2. asendiplaan esitada topo-geodeetilisel alusplaanil m 1:500 (maa-ala plaan tehnovõrkude ja haljastusega);
   3. projekt kooskõlastada ehituspiirkonda jäävate kommunikatsioonide valdajatega ja maade omanikega;
   4. ehitise tehnilised andmed peavad vastama majandus- ja taristuministri 5. juuni 2015. aasta määrusega nr 57 „Ehitise tehniliste andmete loetelu ja arvutamise alused“ kehtestatud nõuetele;
   5. ehitusprojekti peab koostama ehitusseadustiku §23 lõike 5 kohane pädev isik, kelle kvalifikatsioon on ehitusprojekti koostamiseks tõendatud (teede taastamise osas: teede projekteerija - kutsetunnistus tase 6);
   6. valla teede taastamise joonised kooskõlastada Saue valla teedespetsialistiga;
   7. projekti lisada nõue: Tee taastamine tuleb läbi viia ettevõtte poolt, kellel on teede ehitamiseks vastav pädevus;
   8. ehitusjäätmete utiliseerimisel tuleb lähtuda Saue valla jäätmehoolduseeskirjast.
2. **Mitmesugused muud nõuded ja selgitused:**
   1. kaevetööde teostamiseks tuleb Saue Vallavalitsuselt taotleda kaevetööde luba;
   2. vallale kuuluvale transpordimaale rajatavatele tehnovõrkudele tuleb seda kasutusõigus võrguvaldaja kasuks.;
   3. ehitusteatis ja nõutud kooskõlastustega ehitusprojekt esitada Saue Vallavalitsusele läbi ehitisregistri <https://www.ehr.ee>.

(allkirjastatud digitaalselt) (allkirjastatud digitaalselt)

Andres Laisk Kirsti Saar

vallavanem vallasekretär